พระราชกฤษฎีกาพระราชกฤษฎีกาจัดตั้งเทศบาลนครอุดรธานีจังหวัดอุดรธานีพ.ศ.๒๕๓๘------------ ภูมิพลอดุลยเดช ป.ร. ให้ไว้ ณ วันที ๒๓ กันยายน พ.ศ. ๒๕๓๘ เป็นปีที่ ๕๐ในรัชกาลปัจจุบัน พระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้า ฯ ให้ประกาศว่า โดยที่เป็นการสมควรจัดตั้งเทศบาลนครโดยเปลี่ยนแปลงฐานะเทศบาลเมืองอุดรธานีจังหวัดอุดรธานี เป็นเทศบาลนครอุดรธานี จังหวัดอุดรธานี อาศัยอำนาจตามความในมาตรา๑๗๘ ของรัฐธรรมนูญแห่งราชอาณาจักรไทยซึ่งแก้ไขเพิ่มเติมโดยรัฐธรรมนูญแห่งราชอาณาจักรไทยแก้ไขเพิ่มเติม (ฉบับที่ ๕) พุทธศักราช ๒๕๓๘ และมาตรา ๑๓ วรรคหนึ่ง แห่งพระราชบัญญัติเทศบาล พ.ศ.๒๔๙๖ จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้ ดังต่อไปนี้ มาตรา๑ พระราชกฤษฎีกานี้เรียกว่า"พระราชกฤษฎีกาจัดตั้งเทศบาลนครอุดรธานีจังหวัดอุดรธานี พ.ศ. ๒๕๓๘" มาตรา๒พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป มาตรา๓ ให้เปลี่ยนแปลงฐานะเทศบาลเมืองอุดรธานี จังหวัดอุดรธานี เป็นเทศบาลนครมีชื่อว่า "เทศบาลนครอุดรธานีจังหวัดอุดรธานี" มาตรา๔ ให้กำหนดเขตเทศบาลนครอุดรธานีจังหวัดอุดรธานี ไว้ดังนี้ หลักเขตที่๑ ตั้งอยู่ริมทางหลวงแผ่นดินหมายเลข ๒๑๐ อุดรธานี - วังสะพุง (ตอนเลี่ยงเมือง) ฟากใต้ ที่จุดซึ่งทางหลวงแผ่นดินหมายเลข ๒๑๐ อุดรธานี - วังสะพุง(ตอนเลี่ยงเมือง) ฟากใต้ ตัดกับทางหลวงแผ่นดินหมายเลข ๒๐๒๔อุดรธานี - ไก่เถื่อน ฟากตะวันออก ด้านเหนือ จากหลักเขตที่๑ เป็นเส้นเลียบริมทางหลวงแผ่นดินหมายเลข ๒๑๐ อุดรธานี - วังสะพุง (ตอนเลี่ยงเมือง) ฟากใต้ไปทางทิศตะวันออกเฉียงเหนือ ผ่านทางหลวงแผ่นดินหมายเลข ๒ สระบุรี - หนองคาย ถึงหลักเขตที่ ๒ซึ่งตั้งอยู่ริมทางหลวงแผ่นดินหมายเลข ๒ สระบุรี - หนองคาย (ตอนเลี่ยงเมือง) ฟากใต้ที่จุดซึ่งทางหลวงแผ่นดินหมายเลข ๒ สระบุรี - หนองคาย ฟากตะวันออก บรรจบกับทางหลวงแผ่นดินหมายเลข ๒ สระบุรี -หนองคาย (ตอนเลี่ยงเมือง) ฟากใต้ จากหลักเขตที่๒ เป็นเส้นเลียบริมทางหลวงแผ่นดินหมายเลข ๒ สระบุรี - หนองคาย (ตอนเลี่ยงเมือง) ฟากใต้ ไปทางทิศตะวันออกเฉียงใต้ ถึงหลักเขตที่ ๓ซึ่งตั้งอยู่ริมทางหลวงแผ่นดินหมายเลข ๒ สระบุรี - หนองคาย(ตอนเลี่ยงเมือง) ฟากตะวันตก ที่จุดซึ่งทางหลวงแผ่นดินหมายเลข ๒ สระบุรี - หนองคาย (ตอนเลี่ยงเมือง)ฟากตะวันตก ตัดกับถนนของกรมโยธาธิการ สายรอบเมือง - บ้านสามพร้าว ฟากใต้ ด้านตะวันออก จากหลักเขตที่๓ เป็นเส้นเลียบริมทางหลวงแผ่นดินหมายเลข ๒ สระบุรี - หนองคาย(ตอนเลี่ยงเมือง) ฟากตะวันตก ไปทางทิศตะวันออกเฉียงใต้ ถึงหลักเขตที่ ๔ซึ่งตั้งอยู่ริมทางหลวงแผ่นดินหมายเลข ๒ สระบุรี - หนองคาย(ตอนเลี่ยงเมือง) ฟากตะวันตก ที่จุดซึ่งทางหลวงแผ่นดินหมายเลข ๒ สระบุรี - หนองคาย(ตอนเลี่ยงเมือง) ฟากตะวันตก ตัดกับทางหลวงแผ่นดินหมายเลข ๒๒ อุดรธานี - นครพนม ฟากใต้ จากหลักเขตที่๔ เป็นเส้นเลียบริมทางหลวงแผ่นดินหมายเลข ๒ สระบุรี - หนองคาย (ตอนเลี่ยงเมือง) ฟากตะวันตกไปทางทิศใต้และทิศตะวันตกเฉียงใต้ ถึงหลักเขต ที่ ๕ ซึ่งตั้งอยู่ริมทางหลวงแผ่นดินหมายเลข ๒ สระบุรี - หนองคายฟากตะวันตก ที่จุดซึ่งทางหลวงแผ่นดินหมายเลข ๒ สระบุรี - หนองคาย ฟากตะวันตกตัดกับทางหลวงแผ่นดินหมายเลข ๒๑๐ อุดรธานี - วังสะพุง (ตอนเลี่ยงเมือง) ฟากเหนือ ด้านใต้ จากหลักเขตที่๕ เป็นเส้นเลียบริมทางหลวงแผ่นดินหมายเลข ๒๑๐ อุดรธานี - วังสะพุง (ตอนเลี่ยงเมือง) ฟากเหนือไปทางทิศตะวันตกเฉียงใต้และทิศตะวันตกเฉียงเหนือ ถึงหลักเขตที่ ๒ ซึ่งตั้งอยู่ริมทางหลวงแผ่นดินหมายเลข ๒๑๐อุดรธานี - วังสะพุง (ตอนเลี่ยงเมือง) ฟากตะวันออก ที่จุดซึ่งทางหลวงแผ่นดินหมายเลข ๒๑๐ อุดรธานี- วังสะพุง (ตอนเลี่ยงเมือง) ฟากตะวันออก บรรจบกับทางหลวงแผ่นดินหมายเลข ๒๑๐ อุดรธานี -วังสะพุง ฟากใต้ ด้านตะวันตก จากหลักเขตที่๖ เป็นเส้นเลียบริมทางหลวงแผ่นดินหมายเลข ๒๑๐ อุดรธานี - วังสะพุง (ตอนเลี่ยงเมือง) ฟากใต้ไปทางทิศตะวันออกเฉียงเหนือและทิศเหนือ ถึงหลักเขตที่ ๗ ซึ่งตั้งอยู่ริมทางหลวงแผ่นดินหมายเลข ๒๑๐ อุดรธานี -วังสะพุง (ตอนเลี่ยงเมือง) ฟากตะวันออกที่จุดซึ่งทางหลวงแผ่นดินหมายเลข ๒๑๐ อุดรธานี - วังสะพุง (ตอนเลี่ยงเมือง)ฟากตะวันออก ตัดกับทางหลวงแผ่นดินหมายเลข ๒๑๓๙ต่อเขตเทศบาลอุดรธานีควบคุม - บรรจบทางหลวงแผ่นดินหมายเลข ๒๑๐ (บ้านถ่อน) ฟากใต้ จากหลักเขตที่๗ เป็นเส้นเลียบริมทางหลวงแผ่นดินหมายเลข ๒๑๐ อุดรธานี - วังสะพุง (ตอนเลี่ยงเมือง) ฟากตะวันออกไปทางทิศเหนือและทิศตะวันออกเฉียงเหนือจนบรรจบกับหลักเขตที่ ๑ ดังปรากฏตามแผนที่ท้ายพระราชกฤษฎีกานี้ ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควร มาตรา๕ในระหว่างดำเนินการเลือกตั้งสมาชิกสภาเทศบาลนครอุดรธานี ให้รัฐมนตรีว่าการกระทรวงมหาดไทยแต่งตั้งคณะเทศมนตรีเทศบาลเมืองอุดรธานี ซึ่งพ้นจากตำแหน่งในวันที่ พระราชกฤษฎีกานี้ใช้บังคับ เพื่อดำเนินกิจการในหน้าที่ของคณะเทศเทศมนตรีเทศบาลนครอุดรธานีไปพลางก่อนจนกว่าคณะเทศมนตรีที่ได้รับแต่งตั้งตามมาตรา๓๗ แห่งพระราชบัญญัติเทศบาล พ.ศ. ๒๔๙๖ เข้ารับหน้าที่ มาตรา๖ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการ บรรหาร ศิลปอาชา นายกรัฐมนตรี+---------------------------------------------------------------------------------------------------+หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากเทศบาลเมืองอุดรธานี จังหวัดอุดรธานีมีสภาพความเจริญเติบโตทางเศรษฐกิจและสังคมเพิ่มขึ้น สมควรเปลี่ยนแปลงฐานะเป็นเทศบาลนครอุดรธานี จังหวัดอุดรธานี จึงจำเป็นต้องตราพระราชกฤษฎีกานี้[รก.๒๕๓๘/๔๐ก/๖/๒๔ กันยายน ๒๕๓๘] อัมพิกา/แก้ไข ๒๙/๑๐/๔๔